b"\n_START_ARTICLE_\nAEK Atenes FC\n_START_SECTION_\nHist\xc3\xb2ria\n_START_PARAGRAPH_\nVa ser fundat el 13 d'abril de 1924 per refugiats grecs de la ciutat d'Istanbul._NEWLINE_El 1924, un grup de refugiats de Constantinoble establerts als nous suburbis d'Atenes de Nea Filadelfeia, Nea Ionia i Nea Smirni (entre ells atletes del Pera Club) decidiren la creaci\xc3\xb3 de l'AEK._NEWLINE_La secci\xc3\xb3 de futbol del club r\xc3\xa0pidament agaf\xc3\xa0 popularitat i es convert\xc3\xad en la primera dins dels refugiats grecs d'Atenes. Inicialment no tenia estadi propi i jug\xc3\xa0 a terrenys al Temple de Zeus a Ol\xc3\xadmpia i a l'estadi Leoforos Alexandras. L'any 1930, a la zona de Nea Filadelfia, inaugur\xc3\xa0 el seu primer estadi, l'estadi Nikos Goumas, on jug\xc3\xa0 durant 70 anys. L'any 1932 guany\xc3\xa0 el seu primer t\xc3\xadtol important, la copa grega, i el 1939 guany\xc3\xa0 el doblet, fent seus els t\xc3\xadtols de lliga i copa._NEWLINE_Des de la demolici\xc3\xb3 de l'estadi Nikos Goumas, el 2003, l'AEK disputa els seus partits a l'estadi Spiridon Louis (Estadi Ol\xc3\xadmpic d'Atenes). En el futur t\xc3\xa9 prevista la construcci\xc3\xb3 d'un nou estadi a la zona d'Ano Liosia, que ser\xc3\xa0 anomenat AEK Arena."